cyanic-selkie/wikianc huggingface dataset:
Ջեյմս Միլներ
«Աստոն Վիլլա»
«Նյուքասլ Յունայթեդի» նոր մարզիչ Գլեն Ռեդերը գնահատում էր Միլներին, քան Գրեմ Սունեսին, և իր ցանկությունը հայտնեց, որպեսզի նրան պահեն ակումբում ։ ՍՄԻ-ի վարկածով «Վիլլան» մինչև £ 4 000 000 էր առաջարկում նրա համար։ Տեղափոխությունը կարծես թե եղել էր. համաձայնություն կար, սակայան վերջին պահին «Նյուքասլ Յունայթեդի» ղեկավարության հետ զրույցից հետո Միլները հրաժարվեց, և տրանսֆերը ավարտվեց անհաջողությամբ ։
Միլները 2008 թվականի օգոստոսի 29-ին «Աստոն Վիլլայի» հետ 4-ամյա պայմանագիր կնքեց, ինչը արժեցավ 20 միլիոն ֆունտ Ջեյմսը «Վիլլայի» կազմում նորամուը նշեց 2008 թվականի օգոստոսի 31-ին, փոխարինման դուրս գալով «Լիվերպուլի» դեմ խաղում ։ Առաջին գոլը «Աստոն Վիլլայի» կազմում Պրեմիեր Լիգայում խփեց 2009 թվականի հունվարի 17-ին՝ «Սանդերլենդի» դեմ խաղում ։
2009 թվականի փետրվարի 7-ին տպավորելով իր խաղով, առաջին անգամ հրավիրվեց Անգլիայի հավաքական ։ Միլները շարունակում էր տպավորել բոլորին և «Բլեքբեռն Ռովերսի» դեմ խաղում մրցաշրջանում իր երկրորդ գոլը խփեց։ Նա հայտարարեց, որ 23 տարեկանում 13 մարզչի ղեկավարությամբ է մարզվել, և կարծում է ժամանակը պետք է անցկացնի «Վիլլա Պարկում» ։
«Մանչեսթեր Սիթի»
2010 թվականի օգոստոսի 17-ին հայտարարվեց, որ «Աստոն Վիլլան» և «Մանչեսթեր Սիթին» հաձայնության են եկել և Միլները ուղարկվել է բժշկական ստուգման։ Ինչպես հայտարարվեց տրանսֆերը արժեցել է 24 միլիոն ֆունտ ստերլինգ, և Սթիվեն Այրլենդի տրանսֆերը (որը գնահատվում էր 8 միլիոն ֆունտ ստերլինգ) ։ Միլները նորամուտը «Սիթիի» կազմում նշել է 2010 թվականի օգոստոսի 23-ին «Լիվերպուլի» դեմ 3:0 հաղթանակի ժամանակ, որի ժամանակ էլ գոլային փոխանցում է կատարել Գարեթ Բարրին ։
Միլները «Մանչեսթերի» կազմում իր առաջին գոլը խփեց Անգլիայի գավաթում՝ «Լեսթեր Սիթիի» դեմ խաղում, որը ավարտվեց 2:2 ։ Միլները Պրեմիեր Լիգայում «Սիթիի» կազմում իր առաջին գոլը խփել է սեպտեմբերի 24-ին՝ «Էվերթոնի» դարպասին։
2011 թվականի մայիսի 14-ին «Ուեմբլի» մարզդաշատում «Սիթին» հաղթելով «Սթոք Սիթիին» հաղթեց նաև Անգլիայի գավաթը, իսկ Միլները մնաց պահեստայիններին ։
2013 թվականի դեկտեմբերի 10-ին Չեմպիոնների լիգայի խմբային փուլի 6-րդ տուրում մյունխենի «Բավարիայի» դարպասին խփեց հաղթական գոլ։ Խաղը ավարտվեց 3:2 հօգուտ անգլիական ակումբի։
Հավաքական
Միլները ռեկորդակիր է Անգլիայի երիտասարդական հավաքականի կազմում անցկացրած հանդիպումների քանակով - 46 (2004-2009)։
Ակումբային վիճակագրություն
2016 թվականի մայիսի 10-ի դրությամբ
Անգլիայի Սուպերգավաթի 3 խաղ այս աղյուսակում հաշվարկված չէ
Միջազգային վիճակագրություն
2015 թվականի հոկտեմբերի 23-ի դրությամբ
Խաղերը և գոլերը հավաքականում
Արդյունքում։ 61 հանդիպում/ 1 գոլ; 38 հաղթանակ, 16 ոչ ոքի, 7 պարտություն.
Նվաճումներ
«Մանչեսթեր Սիթի»
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Մանչեսթեր Սիթիի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Անգլիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Լիդս Յունայթեդի ֆուտբոլիստներ Կատեգորիա:Պրեմիեր Լիգայի ֆուտբոլիստներ
121 (թիվ)
121 (հարյուր քսանմեկ), բնական թիվ, որը գտնվում է 120-ի և 122-ի միջև։
Ռաստլա
Ռաստլա (Rastla), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 29 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վեյկե-Մաառյա շրջանի բնակավայրեր Կատեգորիա:Էստոնիայի գյուղեր
Կարբովսկոե (ավան, Գայսինի շրջան)
2001 թվականի տվյալներով Կարբովսկոե ավանում բնակվում էր 143 մարդ։ Բնակավայրը զբաղեցնում է 0,613 կմ² տարածք։ Բնակչության խտությունը կազմում էր 233,28 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի ավաններ
(1404) Այաքս
(1404) Այաքս (Ajax), աստերոիդ Յուպիտերի տրոյացիներից։ Հայտնաբերվել է 1936 թվականի օգոստոսի 17-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 5,303405 ա. մ., առավելագույնը մոտենում է 4,6998 ա. մ. հեռավորության վրա և հեռանում 5,9071 ա. մ. ։ Արեգակի շուրջ մեկ ամբողջական պտույտ է կատարում 4460,98 երկրային օրվա ընթացքում, իր ուղեծրով շարժվելով միջինում 0,0807 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,01° անկյուն։
Արտաքին հղումներ
Կատեգորիա:1936 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Հենրիխ Վարդանյան
Հենրիխ Սենեքերիմի Վարդանյան, հայ խորհրդային երկրաբան։ Երկրաբանա-հանքաբանական գիտությունների դոկտոր (1974 թ.), պրոֆեսոր (1978 թ.)։
Կենսագրություն
Ավարտել է Մոսկվայի համալսարանը (1958 թ.)։ Որպես երկրաբան աշխատել է Հեռավոր Արևելքում, Անդրբայկալում և Հայաստանում։ 1965 թվականից աշխատում է հիդրոերկրաբանության և ինժեներական երկրաբանության համամիութենական ԳՀԻ-ում, 1980 թվականից տնօրենի գիտության գծով տեղակալն է։ Աշխատությունները վերաբերում են ստորերկրյա ջրերի առաջացման, տարածման, պաշարների և ռեսուրսների հաշվարկման պրոբլեմներին։ Վարդանյանն ՅՈԻՆԵՍԿՕ-ի փորձագետ է, հիդրոերկրաբանների միջազգային ասոցիացիայի փոխնախագահ։
Երկեր
Կատեգորիա:Հայ երկրաբաններ Կատեգորիա:1934 ծնունդներ Կատեգորիա:Դեկտեմբերի 15 ծնունդներ Կատեգորիա:Մոսկվայի պետական համալսարանի շրջանավարտներ Կատեգորիա:Թիֆլիս քաղաքում ծնվածներ Կատեգորիա:Հայ պրոֆեսորներ Կատեգորիա:Երկրաբանա-հանքաբանական գիտությունների դոկտորներ Կատեգորիա:ԽՄԿԿ անդամներ Կատեգորիա:Տեխնիկական գիտությունների դոկտորներ
Դանիլով (Կամենսկի շրջան)
Դանիլով (Данилов), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Գրուցինովսկի գյուղական համայնքի կազմի մեջ։
Կատեգորիա:Ռոստովի մարզի Կամենսկի շրջանի բնակավայրեր
Պոլ Բոկյուզ
Պոլ Բոկյուզ (Paul Bocuse, ), ֆրանսիացի հանրաճանաչ խոհարար, ըստ խոհարարական քննադատների (Gault և Millau, «Pape de la cuisine»)՝ դարի խոհարար։ Նա ղեկավարել է բազմաթիվ ռեստորաններ հայրենի քաղաքում և Լիոնում։
Կենսագրություն
Պոլ Բոկյուզը ծնվել է 1926 թվականի փետրվարի 11-ին Կոլոնժ-օ-Մոն-դ’Օր գյուղում, որը մոտ է Լիոնին, տոհմիկ խոհարարների ընտանիքում, որոնք գործել են 17-րդ դարից։ Սակայն 1921 թվականին Ժոզեֆը, նրա պապը ընտանեկան ռեստորանը վաճառել է ընտանիքի ապրանքանիշի օգտագործման իրավունքի հետ միասին։
1975 թվականին Պոլ Բոկյուզը պարգևատրվել է Պատվո լեգեոնի շքանշանով։ Այս առիթով տեղի է ունեցել նախագահական հանդիսավոր ընդունելություն Ելիսեյան պալատում, որտեղ մատուցել են Բոկյուզի պատրաստած սնկով ապուրը։ Ճաշատեսակն անվանվել է V.G.E. (Վ.Ժ.Է.)՝ ի պատիվ Ֆրանսիայի նախագահ Վալերի Ժիսկար դ'Էստենի։ Այդ ժամանակից սկսած սնկերը ռեստորանի խոհարարի հիմնական ճաշատեսակներից մեկն են ։
1970-ական թվականներին Բոկյուզը եղել է «նոր խոհանոցի» (nouvelle cuisine) հիմնադիրներից մեկը, ուշադրությունը դարձնում էր ապրանքների որակին և ճաշատեսակների քիչ կալորիականությանը։ 1987 թվականին նա հիմնադրել է միջազգային «Ոսկի Բոկյուզ» խոհարարական մրցույթը (Bocuse d’Or), այժմ համարվում է խոհանոցում ամենահեղինակավոր միջազգային մրցույթը ։ 1989 թվականին շատ հարգված Gault Millau գիդը Բոկյուզին շնորհել է դարի շեֆ-խոհարարի կոչում ։ Թաղվել է Լիոնում ։
Չերտովիցի
Չերտովիցի (Чертовицы), գյուղ Ռուսաստանի Վորոնեժի մարզի Ռոմոնսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վորոնեժի մարզի Ռոմոնսկի շրջանի բնակավայրեր
Կույաչենոկ
Կույաչենոկ (Куяченок), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կույաչա գետի ձախ ափով՝ 14 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Մարկ Լանդին
Մարկ Լանդին  (Mark Landin), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 1099 (ըստ 2010 թվականի դեկտեմբերի 31-ի) ։ Տարածքը կազմում է 44,52 կմ²։ Փոստային ինդեքս՝ 12 0 72 386։
Արտաքին հղումներ
Կատեգորիա:Գերմանիայի քաղաքներ
Սոհյոն (երգչուհի)
Սո Ջու Հյուն, հարավկորեացի երգչուհի, մոդել, պարուհի, հաղորդավար։ Girls' Generation խմբի ամենափոքր անդամը։ Ավելի հայտնի է Սոհյոն բեմական մականունով։
Girls' Generation
2007 թվականին Սոհյոնը ընտրվել է որպես Girls' Generation խնբի անդամներից մեկը։ 2007 թվականի օգոստոսի 5- ին խումբը 9 անդամով առաջնաելույթ ունեցավ SBS հեռուստաալիքի «Inkigayo» երաժշտական հաղորդման ընթացքում։ 2012 թվականին Սոհույնը և նրա խմբակիցներ Թեյոնը և Թիֆանին կազմել են ենթախումբ TaeTiSeo անվանումով։ Նրանց առաջնաելույթի մինի ալբոմը դուրս է եկել 2012 թվականի ապրիլի 30- ին։
Միանձնյա գործունեություն
Խմբի անդամներ Ջեսիկայի և Թիֆանիի հետ Սոհյոնը ձայնագրել է մի քանի երգեր, առաջին՝ Oppa Nappa («오빠 나빠», Վատ մեծ եղբայր) և երկրորդը՝ Mabinogi (It’s Fantastic!/Դա հրաշալի է!), որոնք համարվում են տեսախաղի գլխավոր երգերը ։
2009 թվականի փետրվարի 17- ին Սոհյոնը երգել է դույետ երգչուհի Ջու Հյուն Միի հետ, երգը անվանումն է JjaRaJaJja («짜라자짜») : Ավելի ուշ, երգը առաջադրվել է 2009 M.net Asian Music Awards- ում։
Նա կատարել է «S.E.O.U.L» երգը Super Junior խմբի անդամներ Կյու Հյոնի, Ռեուկի, Սոնմինի, Դոն Հեյի և Girls' Generation խմբի անդամներ Թեյոնի, Ջեսիկայի, Սանիի, Սու Յոնի հետ միասին։
2PM խմբի անդամների, Սոհյոնը, Թեյոնը, Ջեսիկան, Թիֆանին և Սանին կատարել են երգ երեխաների համար Caribbean Bay ջրային զբոսայգում։
Սոհյոնը ձայնագրել է սաունդթրեկ «Kim Soo Ro» դոռամայի համար «It’s Okay Even If It Hurts» («아파도 괜찮아요») անվանոըմով, որը թողարկվել է 2010 թվականի հունիսի 25- ին։
2010 թվականի հոկտեմբերին Սոհյոնը տարբեր խմբերի 20 այդոլների հետ ձայնագրել է «Let’s Go» երգը Սեուլի G-20 2010 գագաթնաժողովին մասնակիցների թիվը շատացնելու նպատակով։ Նա կատարել է վոկալային մասերը գործընկերների հետ. Սոն Մինի, Լունայի և Ջոն Հյոնի հետ մասին ։
2012 թվականի փետրվարի 13- ին թողարկվել է «Don’t Say No» երգը, որը Սոհյոնը երգել է Յուն Գունի հետ միասին ։ 2012 թվականի ապրիլի 16- ին դուրս է եկել Սոհյոնի ձայնագրած սաունդթրեկը «Նորաձևության թագավորը» հեռուստասերիալի համար, որում գլխավոր դերերից մեկը խաղացել է նրա գործընկեր Յուրին, երգի անուն էր «I’ll Be Waiting» :
Դերասանի կարիերա
2013 թվականին Սոհյոնը ներկայացել է որպես դերասանուհի «Կրքոտ սեր» հեռուստասերիալում, նա խաղացել է գլխավոր հերոսի առաջին սիրո դերը, նրա զուգընկերն է եղել դերասան Սունգ Հունը։ Առաջին սերիայի ցուցադրությունը եղել է 2013 թվականի սեպտեմբերի 28- ին ։
Բացի էկրանին որպես դերասանուհի ներկայանալուց, Սոհյոնը ներկայացել է, որպես մյուզիքլի դերասանուհի «Արևը Լուսնի գրկում» ներկայացումում։ Նա խաղացել է գլխավոր դեր, նրա զուգընկերը եղել է Super Junior խմբի անդամ Կյու Հենը ։
Մոդելի կարիերա
2004 թվականին Սոհյոնը DBSK- ի հետ միասին եղել է Smart Uniform ապրանքանիշի մոդել ։
Սու Յոնի և Յուրիի հետ միասին մասնակցել է Լուսանկար ծրագրի շրջանակներում QTV Photographer Audition Survival- ի համար անցկացված ֆոտոսեսիային։ Ֆոտոսեսիան անվանել են «Dreaming Water», այն եղել է միասնական գործակալություն Cosmopolitan ամսագրի և ՅՈՒՆԻՍԵՖ-ի ջրի պահպանման և մաքուր շրջապատի պահպանման նպատակով ։ 2010 թվականի մարտի 29- ին հայտարարվել է, որ Սոհյոնը, Թեյոնը, Յուրին, Յունան և Սու Յոնը դարձել են մոդելներ Nintendo DSi շարժական խաղային կոնսուլների համար ։
2010 թվականի մարտին Սոհյոնը և Կրիստալը f(x) խմբից, դարձել են գովազդային մոդելներ Clean & Clear- ի համար ։ Ավելի ուշ, 2010 թվականի ապրիլին դուրս է եկել Everland Caribbean Bay ջրային զբոսայգու գովազդային հոլովակը, Սոհյոնի, Յունի, Յուրիի և 2PM խմբի անդամների մասնակցությամբ ։ 2011 թվականի սեպտեմբերին Սոհյոնը դարձել է The Face Shop կոսմետիկ ապրանքանիշի դեմքը և նրա գործընկերն է եղել Կիմ Հյոն Ջունը ։
2013 թվականի փոտրվարին Սոհյոնը և Սու Յոնը դարձել են մուսա Tommy Hilfiger ջինսերի համար։
Հեռուստահաղորդումներ
Սոյունը մասնակցել է «Նորապսակներ /We got married» հաղորդման երկրորդ սեզոնին, նրա զուգընկերն է եղել CNBlue խմբի լիդեր և գլխավոր վոկալիս Չոն Յոնգ Հվան։ Իրենց զույգի մասնակցությամբ առաջին սերիան ցուցադրվել է 2010 թվականի փետրվարի 11- ին, իսկ վերջին սերիան նկարահանվել է Սպիտակ օրը, 2011 թվականի մարտի 14- ին և 2011 թվականի ապրիլի 2- ին զույնգ պաշտոնապաես լքել է հաղորդումը։
Մուլտֆիլմերի հնչյունավորում
Սոհյոնը և Թեյոնը մասնակցել են «Անճոռնի ես» մուլտֆիլմի կորեական տարբերակի հնչյունավորմանը։ Սոհյոնը կրկնօրինակել է Էդիտ անունով աղջկա, այն ժամանակ, երբ Թեյոնը նվիրել է իր ձայնը Էդիտի մեծ քրոջը Մարգոյին ։ Սոհյոնը կրկին կրկնօրինակում է Էդիտին մուլտֆիլմի երկրորդ մասում «Անճոռնի ես 2» ։
Երգերի հեղինակ
Սոհյոնը դարձել է «I got a boy» խմբի չորրորդ կորեական ստուդիական ալբոմի երկու երգերի հեղինակը։ Յուրիի և Սու Յոնի հետ միասին գրել է «Baby Maybe» և «XYZ» (Յուրիի հետ միասին) երգերի լիրիկան։ Սոհյոնը դարձել է խմբի հինգերորդ անդամը, ով գրել է խոսքեր պաշտոնական երգերի համար։ Բացի նրանից իրենց ներդրումն են ունեցել Յուրին, Սու Յոնը, Թիֆանին և Ջեսիկան ։
Արտաքին հղումներ
Կատեգորիա:S.M. Entertainment Կատեգորիա:Հարավկորեացի երգչուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի հաղորդավարներ Կատեգորիա:Բեմական կեղծանուններ Կատեգորիա:Հարավկորեացի պարուհիներ
Կիբլիչ
Կիբլիչ (Кіблич), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1800 թվականին։
2001 թվականի տվյալներով Կիբլիչ գյուղում բնակվում էր 1 144 մարդ։ Բնակավայրը զբաղեցնում է 2,97 կմ² տարածք։ Բնակչության խտությունը կազմում էր 385,19 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի գյուղեր Կատեգորիա:1800 թվականին հիմնադրված բնակավայրեր
(9261) Պեգիթոմսոն
(9261) Պեգիթոմսոն (Peggythomson), աստերոիդ աստերոիդների հիմնական գոտում։ Հայտնաբերվել է 1953 թվականի հոկտեմբերի 8-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 2,286911 ա. մ., առավելագույնը մոտենում է 1,9126 ա. մ. հեռավորության վրա և հեռանում 2,6612 ա. մ. ։ Արեգակի շուրջ մեկ ամբողջական պտույտ է կատարում 1263,2 երկրային օրվա ընթացքում, իր ուղեծրով շարժվելով միջինում 0,28499 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,54° անկյուն։
Արտաքին հղումներ
Կատեգորիա:1953 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թոխլի
Թոխլի, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(1405) Սիբելիուս
(1405) Սիբելիուս (Sibelius), աստերոիդ աստերոիդների հիմնական գոտում։ Հայտնաբերվել է 1936 թվականի սեպտեմբերի 12-ին Իրյո Վյայսյալյայի կողմից Տուրկուում ։
Միջին հեռավորությունը Արեգակից կազմում է 2,251751 ա. մ., առավելագույնը մոտենում է 1,9232 ա. մ. հեռավորության վրա և հեռանում 2,5803 ա. մ. ։ Արեգակի շուրջ մեկ ամբողջական պտույտ է կատարում 1234,18 երկրային օրվա ընթացքում, իր ուղեծրով շարժվելով միջինում 0,291691 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,03° անկյուն։
Արտաքին հղումներ
Կատեգորիա:1936 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տեսակարար ջերմունակություն
Տեսակարար ջերմունակություն, միավոր զանգվածի ջերմունակություն։ Տեսակարար ջերմունակությունը հավասար է ջերմունակության և զանգվածի հարաբերությանը։ Ֆիզիկական մեծություն է ,որը ցույց է տալիս, թե որքան ջերմաքանակ է անհրաժեշտ մեկ կիլոգրամ նյութը մեկ աստիճանով տաքացնելու համար ։ Միավորների Միջազգային Համակարգում (ՄՀ) չափվում է Ջ/(կգ·Կ) (ջոուլ բաժանած կիլոգրամ անգամ կելվին) միավորով։ Երբեմն օգտագործվում է արտահամակարգային միավոր կալ/(կգ․°C) և այլն։
Տեսակարար ջերմունակությունը սովորաբար նշանակովում է c կամ С ՝ հաճախ ինդեքսով։
Տեսակարար ջերմունակության արժեքի վրա ազդում է նյութի սկզբնական ջերմաստիճանը և այլ ջերմադինամիկական պարամետրերից։ Օրինակ․ջրի ջերմունակության հաշվումը կտա տարբեր արդյունէներ,եթե չափեն այն 20 կամ 60 աստիճանում։ Տարբեր կստացվի նաև այն դեպքերում, երբ չափվում է ջերմունակությունը հաստատուն ճնշման, ջերմաստիճանի կամ ծավալի դեպքում։
Տեսակարար ջերմունակության հաշվման բանաձևն է․
որտեղ
ΔT
— Վերջնական և սկզբնական ջերմաստիճանների տարբերությունն է։ֆորտնայտ
Քանի որ, տեսակարար ջերմունակությունը կախված է ջերմաստիճանից, ապա ավելի ճիշտ է օգտվել անվերջ փոքր \delta T և \delta Q-ով բանաձևից․
Գրականություն
Կատեգորիա:Ջերմունակություն Կատեգորիա:Ֆիզիկական մեծություններ Կատեգորիա:Թերմոդինամիկա
Ռոզլին Նարկեն
Ռոզլին Նարկեն (Roselyne Narquin), ամուսնու ազգանունով՝ Բաշլո (Bachelot, ), ֆրանսիացի քաղաքական գործիչ, առողջապահության նախարար (2007-2010 թվականներին)։
Ահնեներբե
«Ահնեներբե» ( Ahnenerbe - «Նախնիների ժառանգություն»), լրիվ անվանումն է` «Հին Գերմանիայի պատմության և նախնիների ժառանգության ուսումնասիրության գերմանական միություն», կազմակերպություն, որը գոյություն է ունեցել 1935-1945 թվականներին և ստեղծվել է ուսումնասիրելու նորդական ռասայի ավանդույթները, պատմությունը և Նացիստական Գերմանիայի պետական ապարատի օկուլտիզմի և գաղափարական աջակցության նպատակով։
Նախապատմություն
1928 թվականին ազգագրագետ և միստիկ Հերման Վիրտը հրատարակել է «Մարդկության ծագումը. ուսումնասիրություն կրոնի, սիմվոլիզմի և ատլանտա-նորդական ռասայի պատմության պատմության մեջ» ( Der Aufgang der Menschheit: Untersuchungen zur Geschichte der Religion, Symbolik und Schrift der atlantisch-nordischen Rasse), որտեղ նա պնդել է, որ մարդկության ակունքներում կանգնած են երկու նախառասաներ՝ «նորդական», որը հոգևոր ռասա է հյուսիսից, և «հարավային» ռասայից՝ նորեկներից հարավային Գոնդվանա մայրցամաքից, որոնք ստոր բնազդներ կրող են։
Ռոզլին Նարկեն
Կենսագրություն
Դիմադրության վետերան, պատգամավոր Ժան Նարկենի և Իվետ Լե Դյուի դուստրը։ Ստացել է դոկտորի աստիճան Անժե բժշկության համալսարանում։ 1982 թվականին ընտրվել է Մեն և Լուարի դեպարտամենտի գլխավոր խորհրդի անդամ, 1988 թվականին զբաղեցրել է իր հոր տեղը Ֆրանսիայի Ազգային ժողովում, 1989-1991 թվականներին եղել է միավորման գլխավոր քարտուղարի տեղակալ՝ ի պաշտպանություն հանրապետության ։
Ահնեներբե
Նախապատմություն
Գրքում նա ասել է, որ կենդանիները հատուկ տեսակի արարածներ են, որոնք սկզբունքորեն տարբերվում են մարդկանցից։ Նա հակադրել է բարձր հոգևոր մարդուն և մարդ-գազանին, որը ոչ միայն ոչ մարդ է (սովորական կենդանիների նման), այլև հակամարդ։ Նորդական ռասայի («Հիպերբորեացիներ») հասարակության մեջ կործանարար գործընթացների պատճառը, ըստ Վիրտի, «հիպերբորեացիների» ռասայական խառնումն էր համր և պարզունակ կենդանակերպ արարածների հետ, որոնք բնակվում էին մեկ այլ մայրցամաքում՝ Գոնդվանայում (նրա տեսակետներն գիտական հիմք են ծառայել. Նացիստների՝ այսպես կոչված «ռասայական հիգիենայի» հետագա իրականացմանը)։
Ռոզլին Նարկեն
Կենսագրություն
Եղել է գլխավոր խորհրդի պատգամավոր մինչև 1988 թվականը, 1986 թվականին եղել է Լուարի հողերի տարածաշրջանային խորհրդի անդամ։ 2001-2004 թվականներին զբաղեցրել է տարածաշրջանային խորհրդի փոխնախագահի պաշտոնը, մինև 2007 թվականը եղել է նրա շարքային պատգամավորը ։
2002 թվականին դարձել է Ժակ Շիրակի նախագահական ընտրարշավի մամուլի քարտուղար, իսկ այս տարվա մայիսի 6-ին ստացել է Ռաֆֆարենի առաջին կառավարությունում բնապահպանության և կայուն զարգացման նախարարի պորտֆելը ։ Ռաֆֆարենի երրորդ կառավարությունը ձևավորելիս՝ 2004 թվականի մարտին հեռացավ։
Կտրումով մետաղամշակում
Կտրումով մետաղամշակում, տաշեղահանման եղանակով մետաղների մշակման տեխնոլոգիական պրոցեսներ, կատարվում են կտրիչ գործիքներով՝ մետաղահատ հաստոցների վրա։ Հիմնական տեսակներն են․ շրջատաշումը, ռանդումը, գայլիկոնումը, լայնումը, միջաձգումը, ֆրեզումը և ատամնաֆրեգումը, հղկումը, հոնինգումը և այլն։ Կտրումով մետաղամշակման ամեն մի տեսակ բնութագրվում է կտրման ռեժիմով, որը բաղկացած է հետևյալ տարրերից, կտրման V արագություն, կտրման է խորություն և S մատուցում։ Կտրման արագությունը գործիքի կամ նախապատրաստուկի արագությունն է գլխավոր շարժման ուղղությամբ, որի հետևանքով տեղի է ունենում նախապատրաստուկից տաշեղի անջատում։ Մատուցումը արագությունն է մատուցման շարժման ուղղությամբ։ Օրինակ, շրջատաշման ժամանակ կտրման արագությունը մշակվող նախապատրաստուկի տեղափոխման արագությունն է կտրիչի կտրող եզրի նկատմամբ, իսկ մատուցումը՝ նախապատրաստուկի մեկ պտույտի ընթացքում կտրիչի կտրող եզրի տեղափոխությունը (մմ-ով)։ Կտրման խորությունը մեկ անցի ընթացքում հանվող մետաղի շերտի հաստությունն է (մմ-ով)։ Կտրումով մետաղամշակման դեպքում հանվող տաշեղը կարող է լինել տարրային, սահքի, կիսատման և մակաբեկման։ Տաշեղագոյացման տարբեր գոտիներում մետաղի դեֆորմացիան տարբեր Է։ Այն ընդգրկում է նաև մշակված դետալի մակերևութային շերտը, որի հետևանքով վերջինս ձեռք է բերում մակակոփում, և առաջանում են դետալի որակի վրա ազդող ներքին (մնացորդային) լարումներ։
Ռոզլին Նարկեն
Կենսագրություն
2004 թվականին ընտրվել է Եվրոպական խորհրդարան։
Կտրումով մետաղամշակում
Կատեգորիա:Մետաղամշակում
Ահնեներբե
Ստեղծում և գործունեություն
«Ահնեներբեի» արմատները դիտվում են ինչպես Տուլեի էզոթերիկ ընկերության գործունեության մեջ, այնպես էլ մի շարք անհատների՝  էթնոլոգ և միստիկ Հերման Վիրտի և «Ահնեներբեի» ապագա գլխավոր քարտուղար՝ Վոլֆրամ Զիվերսի դաստիարակ՝ օկուլտիստ Ֆրիդրիխ Հիլշերի վարկածներում և գաղափարներում։ Հիլշերը շփվել է  նախկին արևելագետ՝ շվեդ հետազոտող Սվեն Գեդինի հետ, որը երկար ժամանակ եղել է Տիբեթում, ինչպես նաև պրոֆեսոր, Մյունխենի համալսարանի ուսուցիչ Կարլ Հաուշոֆերի հետ, որի օգնականն էր երիտասարդ Ռուդոլֆ Հեսը։ Հեսսը Հաուշոֆերին ներկայացրել է Հիտլերին, որը տարվել է կենսատարածքը նվաճելու գաղափարով, տարբեր օկուլտ-միստիկական գաղափարներով և վարկածներով ։
Ռոզլին Նարկեն
Կենսագրություն
2007 թվականին մայիսի 18-ին Ֆիյոնի առաջին կառավարությունում նշանակվել է առողջապահության, երիտասարդության և սպորտի նախարար՝ դրանում ներկայացնելով ժողովրդական շարժման միություն ։
Ահնեներբե
Ստեղծում և գործունեություն
Հաուշոֆերի կենսատարածքի տեսության հետևորդն է եղել Ալֆրեդ Ռոզենբերգի ընկեր Ալեքսանդր Նիկուրաձեն ՝ Լեհաստանի իշխանությունների կողմից 1925 թվականին ստեղծված «Պրոմեթևս» ընկերության գաղափարախոսը։ Նրա գաղափարները, ի լրումն Հյուսթոն Չեմբեռլենի գրվածքների, առանձնահատուկ ազդեցություն են ունեցել գերմանական ռասայի տեսության վրա, որն ուղղված էր Եվրոպայում, Մերձավոր Արևելքում, Հնդկաստանում և ԽՍՀՄ-ում նացիստների համար դաշնակիցներ գտնելուն։ Նիկուրաձեն անհրաժեշտ է համարել պատերազմել ԽՍՀՄ-ի հետ՝ «ռուսական հարցը » վերջնականապես լուծելու համար՝ օգտագործելով Արևելյան Եվրոպայի ռուսաֆոբների ռեսուրսներն ու ուժերը։ Նա գաղափարապես վերահսկել է նացիստական Գերմանիայի ազգային և ռասայական քաղաքականությունը։ Սա արմատապես հակասել է ԽՍՀՄ-ի հետ պատերազմին ընդդիմացող Հաուսհոֆերի կարծիքին  ։ Ռասիստական տեսության վրա ազդել են նաև Հելենա Բլավատսկու բազմաթիվ աշխատությունները, և մասնավորապես նրա « Գաղտնի դոկտրինում» պարունակվող, այսպես կոչված, «ռասայական տեսությունները»՝ վերադաս և ստորադաս ռասաների գոյության մասին։
Ռոզլին Նարկեն
Կենսագրություն
2007 թվականի հուլիսին հրաժարվել է պատգամավորական մանդատից՝ կառավարություն նշանակվելու պատճառով (մայիսին վաղաժամկետ հանձնել է եվրապատգամավորի մանդատը)։
Ահնեներբե
Ստեղծում և գործունեություն
Սա հակալեզվով և հակամտքերով հակաժողովրդի գոյության հայեցակարգն էր, որ հետաքրքրել է հակասեմական Հենրիխ Հիմլերին, որն այցելել է այս ցուցահանդեսը։ 1935 թվականին Հիմլերը դարձել է «Նախնիների ժառանգության» նախագահ և հանձնակատար։ Ցուցահանդեսի նկատմամբ հետաքրքրություն դրսևորել են և՛ ռասիստական կրթություն ստացած Աֆրիկայում գաղութատեր-գյուղատնտես Ռիչարդ Դարրը, և՛ նորահեթանոս օկուլտիստ Ֆրիդրիխ Հիլշերը, որը մեծ հեղինակություն է վայելել Նացիոնալ-սոցիալիստական գերմանական բանվորական կուսակցությունում՝ առանց այս կուսակցության անդամ լինելու։
Ռոզլին Նարկեն
Կենսագրություն
2010 թվականի նոյեմբերի 14-ին Ֆիյոնի երրորդ կառավարության ձևավորման ժամանակ նշանակվել է համերաշխության և սոցիալական համերաշխության նախարար.
Ահնեներբե
Ստեղծում և գործունեություն
Այսպիսով, հենց սկզբից «Ահեներբե» ընկերությունը կապված է եղել ապագա նացիստական առաջնորդների հետ։ Բայց 1936 թվականի սեպտեմբերին Նացիոնալ-Սոցիալիստական կուսակցության մեծ հանրահավաքի ժամանակ Ադոլֆ Հիտլերը սուր քննադատության է ենթարկել Ահնեներբեի առաջին առաջնորդ Հերման Վիրտին՝ ասելով. «Մենք ոչ մի ընդհանրություն չունենք այս մարդկանց հետ, որոնք ազգայնականություն ասելով, հասկանում են լեգենդների և առասպելների շարք, արդյունքում՝ չափազանց հեշտությամբ այն փոխարինել են նորդական բովանդակության անորոշ արտահայտություններով։ Այժմ նրանք սկսել են հետազոտություններ՝ հիմնված ատլանտների առասպելական մշակույթի վրա»։
Ռոզլին Նարկեն
Կենսագրություն
2012 թվականի նախագահական ընտրություններում Սարկոզիի պարտությունից հետո Le Grand 8 քաղաքական թոք-շոուում սկսել է աշխատել D8 հեռուստատեսային ալիքով ՝ առաջատար Լորանս Ֆերարիի հետ ։
Ահնեներբե
Ստեղծում և գործունեություն
Բայց Հիմլերն այլ կերպ էր մտածում՝ նա ցանկանում էր ազատել նացիստական Գերմանիան կաթոլիկությունից։ Այդ նպատակին հասնելու համար նա ամեն կերպ փորձել է սերտ բարեկամական հարաբերություններ պահպանել Ավստրիայի կայսերական բանակի նախկին գնդապետ, հոգեբուժարանի նախկին հիվանդ Կարլ-Մարիա Վիլիգուտի հետ, որը 67 տարեկանում հայտարարել է, որ ինքը գերմանական Թոր աստվածության հետնորդն է և տիրապետում էր հին գերմանական ցեղերի գաղտնի գիտելիքներին ։
Ռոզլին Նարկեն
Ընտանիք
Ամուսնացած է Ժակ Բաշլոյի հետ, 1970 թվականին ծնվել է նրանց որդին՝ Պիերը։ Հետագայում նա աշխատել է որպես խորհրդարանական օգնական իր մոր մոտ, ապա՝ Կանխարգելման և բժշկական կրթության ազգային ինստիտուտում ։
Ահնեներբե
Ստեղծում և գործունեություն
1936 թվականին Վիլիգուտը Գյունթեր Կիրխոֆի հետ «Ահեներբե» ինստիտուտի շրջանակներում սկսել է պեղումներ Մուրգ բլրի վրա Բադեն-Բադենի մոտ գտնվող Սև անտառում, որտեղ, նրա կարծիքով, գտնվում էին հին գերմանական կրոնի՝ «Արմանիստների» հնագույն բնակավայրի ավերակները հետևորդներ. Հետազոտվել են նաև Էկստերնշտայնեի հնագույն օկուլտական ժայռերը։
Ռոզլին Նարկեն
Արտաքին հղումներ
Կատեգորիա:Ֆրանսիացի բժիշկներ Կատեգորիա:Ֆրանսիայի քաղաքական գործիչներ Կատեգորիա:Պատվո լեգեոնի շքանշանի ասպետներ Կատեգորիա:Ֆրանսիայի նախարարներ
Ահնեներբե
Ստեղծում և գործունեություն
ՍՍ-ի ռեյխֆյուրեր Հիմլերը Հիտլերի անողորմածության մեջ հայտնված «Ահնեներբեն» ընդունել է ՍՍ-ի կազմ։ Սկզբում «Ահնեներբեն» մաս էր կազմում ցեղերի և բնակավայրերի գլխավոր տնօրինությանը։ 1937 թվականին Հիմլերը պաշտոնանկ է արել կազմակերպության նախագահ Վիրտին, և Ահեներբեն տեղափոխել է Համակենտրոնացման ճամբարների տեսչություն ։ Դա պայմանավորված է եղել մի կողմից՝ Վիրտի, որպես գիտնական քննադատությամբ, մյուս կողմից ՝ Ֆյուրերի աչքում արիացիների ատլանտյաններից ծագելու մասին նրա գաղափարի ձախողմամբ։ Հիմլերն օգտագործել է այս բարենպաստ իրավիճակը՝ «Նախնիների ժառանգություն» կազմակերպությունը ստորադասելու ՍՍ-ի կառուցվածքին և մեծացնելու իր ազդեցությունը։ Զիվերսը, որպես համալսարանական կրթություն ունեցող մարդ, պետք է կատարեր գիտնականների և Ռայխսֆյուրեր ՍՍ-ի միջև կապող օղակի դերը։ Բժշկական ծրագրերի ղեկավարը դարձել է Ավգուստ Հիրթը։ Նախագահությունը ստանձնել է Վալտեր Վուստը։ Այնուամենայնիվ, երկու տարի անց՝ 1939 թվականին, Վուստի և Հիմլերի պաշտոնները փոխվել են. Հիմլերը դարձել է «Ահնեներբեի» նախագահը, իսկ Վուստը դարձել է համակարգող։ 1939 թվականի հունվարի 1-ին «Ահնեներբեն» ստացել է՝ իրավունքների ընդլայնմամբ և լրացուցիչ ֆինանսավորման տրամադրմամբ, անկախ կազմակերպության կարգավիճակ »։ «Ահնեներբեի» շտաբը գտնվել էր Վիլլա Վուրմբախ առանձնատանը (Villa Wurmbach) Բեռլինի Դահլեմ թաղամասում։
Նախնիների ժառանգության կազմակերպության սկզբնական նպատակն եղել է ապացուցել գերմանացիների ռասայական գերազանցության տեսությունը NSDAP-ի և նացիստական Գերմանիայի օրենքների բոլոր պաշտոնական փաստաթղթերում միայն «գերմանական ռասա» կամ «հնդգերմանական ռասա» տերմիններն էին օգտագործվում, «արիական ռասա», «արիացիներ» տերմինները օգտագործվել են միայն խոսակցական լեզվում և նացիստների նախորդների գրվածքներում, պատմական, մարդաբանական և հնագիտական հետազոտություններում։ 1935 թվականի ծրագրում կազմակերպության գործունեությունը ձևակերպվել է, որպես ՝ «Հնդգերմանական ռասայի ոգու, գործերի, ժառանգության տեղայնացման ոլորտում հետազոտություն. Հետազոտության արդյունքների հանրահռչակումը մատչելի և հետաքրքիր ձևով լայն հանրության համար։ Աշխատանքն իրականացվում է գիտական մեթոդների լիարժեք պահպանմամբ և գիտական ճշգրտությամբ»։
1942 թվականի հունվարի 1-ին «Ահնեներբեն» մտել է ՍՍ-ի Ռայխսֆյուրերի անձնական շտաբի կազմ, և նրա ամբողջ գործունեությունը վերջնականապես վերակողմնորոշվեց ռազմական կարիքներին։ Շատ նախագծեր կրճատվել են, բայց ստեղծվել է Ռազմական հետազոտությունների ինստիտուտը, որը ղեկավարել է Զիվերսը։ Այնուհետև ինստիտուտի գործունեությունը մանրամասնորեն ուսումնասիրվել է Նյուրնբերգի դատավարության ժամանակ։ Միջազգային տրիբունալը «Նախնիների ժառանգությունը» ճանաչել է հանցավոր կազմակերպություն, իսկ նրա առաջնորդ Զիվերսը դատապարտվել է մահապատժի և կախաղան է հանվել ։
Կառուցվածք
Տարբեր աղբյուրների համաձայն, նախնիների ժառանգության բաժինների թիվը տատանվում է 13-ից 50-ի սահմաններում, ինչը կապված է կազմակերպության աստիճանական աճի հետ։ Մյունխենում երեսունհինգ գիտական բաժիններ պրոֆեսոր Ֆուստի ղեկավարության տակ էին։
Ծանոթագրություններ
Կատեգորիա:1935 հիմնադրված կազմակերպություններ Կատեգորիա:Կեղծ հնագիտություն Կատեգորիա:Նացիստական Գերմանիա Կատեգորիա:1935 հիմնադրումներ Գերմանիայում Կատեգորիա:1945 կազմալուծումներ Կատեգորիա:Նացիստական քարոզչություն Կատեգորիա:Օկուլտականություն Կատեգորիա:Անհետացած կազմակերպություններ Կատեգորիա:Մարդկության դեմ ուղղված հանցագործություններ Կատեգորիա:1935 Գերմանիայում
Հովսեփ Վարդանյան
Հովսեփ Վարդանյան, հայ գրող, պատմաբան, խմբագիր։
Կենսագրություն
Կրթություն է ստացել (1826 թվականից) Վիեննայի Մխիթարյան միաբանությունում։ 1836 թվականից որպես ուսուցիչ պաշտոնավարել է Կ․ Պոլսի Ներսիսյան դպրոցում։ Իմացել է լեզուներ՝ ֆրանսերեն, անգլերեն, արաբերեն, թուրքերեն և այլն։ Շուրջ 25 տարի (1837 թվականից) որպես թարգմանիչ աշխատել է օսմանյան նավատորմի մինիստրությունում՝ հասնելով փաշայության աստիճանի։ ժամանակի լուսավորական շարժման ներկայացուցիչներից է, պայքարել է հայ ժողովրդի միասնությունը ջլատող կրոն, մոլեռանդության դեմ։ Այդ դիրքերից էլ գրել է «Ագապի» (1851) հայատառ թուրքերեն վեպը, որը բարձր են գնահատել Միքայել Նալբանդյանը, Հարություն Սվաճյանը և այլ առաջադեմ մտածողներ։ Վեպը մեկ դար անհայտության մեջ մնալուց հետո հրատարակվել է 1953 թ. (վերահրատարակվել է 1979)՝ Գառնիկ Ստեփանյանի թարգմանությամբ։ Այնուհետև տպագրվել են Վարդանյանի «Շատախոսը» (1852) գեղարվեստական ստեղծագործությունը, «Նապոլեոն Բոնապարտի պատմությունը» (1855—1856, մաս 1—6) աշխատությունը (դարձյալ հայատառ թուրքերեն), «Սահմանադրական ճշմարտություններ և անոնց պարտավորությունները» (1863, հայերեն) և «Արևելյան պատերազմի պատմությունը» (1871) գրքերը։ Վարդանյանը խմբագրել է հայատառ թուրքերեն «Մեճմուսփ հավատիս» (1852—1872), ինչպես նաև «Թերճըմանը էֆքիար» պարբերականները։ Թարգմանել է Ալեն Ռենե Լըսաժի «Կաղ Սատանան» վեպը։
Գրականություն
Կատեգորիա:Հայ տղամարդ գրողներ Կատեգորիա:Հայ պատմաբաններ Կատեգորիա:Հայ խմբագիրներ
Ալբումիններ
Կատեգորիա:Սպիտակուցներ
Ռասվա
Ռասվա (Rasva), գյուղ Էստոնիայի Վիրումաա նահանգի Ռիուգե շրջանում։
Ռաֆայել Ալբերտի
Ռաֆայել Ալբերտի (Rafael Alberti, ), իսպանացի բանաստեղծ։ Կոմունիստ։
Ռասվա
2011 թվականի տվյալներով գյուղում բնակվում էր 19 մարդ։
Ռաֆայել Ալբերտի
Կենսագրություն
Ծնվել է դեկտեմբերի 16-ին, Իսպանիայի Քադիս գավառի Պուերտո դե Սանտա Մարիա գյուղում։ Իսպանացի ժողովրդի ազգային–հեղափոխական պատերազմի տարիներին (1936–1939) Ալբերտին Իսպանիայի մտավորականության հակաֆաշիստական միության աչքի ընկնող գործիչներից էր։ Հեղափոխական տրամադրություններով են տոգորված նրա «Բանաստեղծը փողոցում» (1936) և «Բեկման պահին» (1937) բանաստեղծությունների ժողովածուները։ Հանրապետական Իսպանիայի պարտությունից հետո Ալբերտին տեղափոխվել է Արգենտինա։ Ազատության և խաղաղության համար ժողովուրդների պայքարին են նվիրված նրա «Պարանա գետի բալլադներն ու երգերը» (1954), «Բեմական բանաստեղծություններ» (1962) գրքերը։ Ալբերտին «ժողովուրդների միջև խաղաղության ամրապնդման համար» լենինյան միջազգային մրցանակի (1964) դափնեկիր է։ Ապրում է Հռոմում։
Ռասվա
Արտաքին հղումներ
Կատեգորիա:Էստոնիայի Վիրումաա նահանգի Ռիուգե շրջանի բնակավայրեր Կատեգորիա:Էստոնիայի գյուղեր
Ռաֆայել Ալբերտի
Ծանոթագրություններ
Կատեգորիա:Իսպանացի բանաստեղծներ Կատեգորիա:Իսպանացի դրամատուրգներ Կատեգորիա:20-րդ դարի բանաստեղծներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Իսպանիայի քաղաքական գործիչներ Կատեգորիա:Իսպանացի գրողներ Կատեգորիա:Իսպանացի դերասաններ Կատեգորիա:Իսպանացի նկարիչներ Կատեգորիա:Բանաստեղծներ այբբենական կարգով
Չևանինո
Չևանինո (Чеванино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Դանիլու Պերեյրա
Դանիլու Լուիս Էլեու Պերեյրա (Danilo Luís Hélio Pereira, ), պորտուգալացի ֆուտբոլիստ, «Պորտու» ակումբի և Պորտուգալիայի ազգային հավաքականի խաղացող։
Ակումբային կարիերա
Դանիլուն Լիսաբոնի «Բենֆիկայի» սանն է։ 2010 թվականին միացել է իտալական «Պարմային», կնքելով իր առաջին պրոֆեսիոնալ պայմանագիրը։ 2011 թվականի սկզբին Պերեյրան խաղային պրակտիկա ստանալու համար վարձակալական իրավունքներով տեղափոխվեց հունական «Արիս» ակումբ։ Փետրվարի 27-ին «Լարիսա» ակումբի դեմ խաղում նա դեբյուտեց հունական Սուպերլիգայում ։ Այդ խաղում նա խփեց իր առաջին գոլը «Արիս» ակումբում։ Ամռանը Դանիլուն վերադարձավ «Պարմա»։ Դեկտեմբերի 21-ին «Կատանիայի» դեմ խաղում նա դեբյուտեց իտալական Սերիա Ա-յում ։ 2012 թվականի ամառանը Դանիլոն վարձակալական իրավունքներով նիդերլանադական «Ռոդա» ։ Օգոստոսի 11-ին «Զվոլե» ակումբի դեմ խաղում նա դեբյուտեց Էրեդիվիզիում ։ 2013 թվականի փետրվարի 2-ին «Հերակլես» ակումբի դեմ խաղում Պերեյրան խփեց իր առաջին գոլը «Ռոդայում» ։
Ամռանը «Պարմայի» հետ պայմանագիրը ավարտվեց, և Դանիլոն ազատ գործակալի իարվունքներով տեղափոխվեց «Մարիտիմու» ։ Օգոստոսի 18-ին, իր հարազատ «Բենֆիկայի» դեմ խաղում նա դեբյուտեց Սանգրիշ Լիգայում ։
2015 թվականի ամռանը Պերեյրան տեղափոխվեց «Պորտու», կնքելով քառամյա պայմանագիր ։ Օգոստոսի 15-ին, «Վիտորիա Գիմարայնշ» ակումբի դեմ խաղում նա դեբյուտեց «Պորտուում» ։ Դեկտեմբերի 2-ին, «Ունիան Մադեիրա» ակումբի դեմ խաղում Պերեյրան խփեց առաջին գոլը «Պորտուում» ։
Միջազգային կարիերա
2011 թվականին Դանիլուն Պորտուգալիայի երիտասարդական հավաքականի կազմում Կոլումբիայի երիտասարդական թիմերի աշխարհի առաջնությանը զբաղեցրել է 2-րդ տեղը։ Մրցաշարում նա խաղացել է Կամերունի, Ուրուգվայի , Նոր Զելանդիայի , Գվետամալայի , Արգենտինայի , Ֆրանսիայի և Բրազիլիայի երիտասարդական հավաքականների դեմ խաղերում։ Ֆրանսիացիների դեմ խաղում նա խփել էր գոլ։
2015 թվականի մարտի 31-ին Կաբո Վերդեի հավաքականի դեմ ընկերական խաղում նա դեբյուտել է ազգային հավաքականում, երկրորդ խաղակեսում փոխարինելով Բերնարդո Սիլվուին ։ 2016 թվականի հունիսի 8-ին Էստոնիայի դեմ խաղում նա խփեց իր առաջին գոլը ազգային հավաքականում ։
Արտաշես և Սաթենիկ
Արտաշես և Սաթենիկ, հայկական ավանդազրույց։ Ավանդազրույցը պատմվում է հայոց հին ժողովրդական վեպում՝ «Վիպասանքում» ։ Ստեղծվել է մ. թ. ա. II-I դարերում։
Սյուժե
Ալանները կողոպուտի նպատակով ներխուժել էին Հայաստան։ Հայոց արքա Արտաշեսը դուրս էր եկել նրանց դեմ պատերազմի։ Ալանների ազգը փոքր-ինչ ետ է նահանջում և Կուր գետն անցնելով՝ հյուսիսային կողմից բանակ է դնում գետի ափին։ Արտաշեսը գալիս բանակում է գետի հարավային կողմում և գետը բաժանում է երկուսին։ Հայոց զորքերն, Ալանների որդուն բռնելով, տանում են Արտաշեսի մոտ, Ալանների թագավորը հաշտություն է խնդրում՝ խոստանալով տալ ինչ ցանկանա։ Արտաշեսը չի համաձայնում ետ վերադարձնել պատանուն, պատանու քույրը գալիս է գետի ափը և թարգմանների միջոցով ձայն է տալիս Արտաշեսի բանակը.
Դանիլու Պերեյրա
Ձեռքբերումներ
Միջազգային
Արտաշես և Սաթենիկ
Սյուժե
Արտաշեսը, լսելով այդպիսի իմաստուն խոսքեր և տեսնելով գեղեցիկ արքայադստերը, սիրահարվում է նրան։ Նա անմիջապես իր դայակ Սմբատ Բագրատունուն ուղարկում է ալանների թագավորի մոտ՝ խնդրելու Սաթենիկի ձեռքը։ Ալանաց թագավորը, ըստ իրենց սովորության, գլխագին է պահանջում դստեր համար, որի պատճառով Արտաշեսը որոշել է փախցնել Սաթենիկին.
Արտաշեսը Սաթենիկին բերում է Արտաշատ մայրաքաղաք։ Թագավորները հաշտվել են և դաշինք կնքել։ Արքայական հարսանիքի ժամանակ ոսկի ու մարգարիտ է տեղացել.
Ծանոթագրություններ
Կատեգորիա:Արտաշեսյանների թագավորության գիր և գրականություն Կատեգորիա:Բանահյուսություն
Դանիլու Պերեյրա
Ձեռքբերումներ
Պորտուգալիա (Մ-20)
Արտաքին հղումներ
Կատեգորիա:Պարմայի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Պորտուգալացի ֆուտբոլիստներ Կատեգորիա:Պորտուգալիայի հավաքականի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
«Պատանի երկրապահ» ճամբար
ԵԿՄ «Պատանի երկրապահ» ճամբար, Երկրապահ կամավորական միության «Պատանի երկրապահ» ակումբի ուսումնամարզական և հանգստյան ամառային ճամբար։ Ճամբարային հավաքներն իրականացվել են դեռևս 2007 թվականից, իսկ 2015 թվականից ՀՀ երրորդ նախագահ Սերժ Սարգսյանի աջակցությամբ եռասերունդ Երկրապահն ունի ճամբարի սեփական տարածք՝ Գեղարքունիքի մարզի Ծովինար գյուղում։
Հիմնադրում
Երկրապահ կամավորականների միությունն ունի երկու կառույց՝ «Երիտասարդ երկրապահ» և «Պատանի երկրապահ»։ «Պատանի երկրապահ» կառույցն իր գործունեությունը սկսել է 1997 թվականից, իսկ դրանից 10 տարի անց՝ 2007 թվականից կազմակերպվել են ճամբարային հավաքներ։
«Պատանի երկրապահ» կառույցի ստեղծման մտահղացումը ԵԿՄ հիմնադիր և հավերժ նախագահ, հայոց բանակի հիմնադիր և պաշտպանության առաջին նախարար Վազգեն Սարգսյանինն է։ Սպարապետն ասել է՝
'''«Հայ երեխան դեռ դպրոցից պետք է ծանոթ լինի իր պատմությանը, իմանա, ինքն ով է, որտեղից է գալիս, ուր է գնում, իմանա՝ ինչ առաքելություն ունի հայ ազգը»։ '''
Սպարապետի վախճանից հետո մարտական ընկերների և Գրետա մայրիկի հորդորով ԵԿՄ ղեկը ստանձնած Արցախի հերոս Մանվել Գրիգորյան ն իր առաջնահերթ խնդիրն է համարում սպարապետի ծրագրերի շարունակումն ու իրագործումը։ Նրա անմիջական նախաձեռնությամբ և վերահսկողությամբ պատանի երկրապահի կառույցներ հիմնվեցին ԵԿՄ անխտիր բոլոր տարածքային բաժանմունքներում։
ԵԿՄ պատանի երկրապահների ուսումնավարժական և հանգստյան ճամբարի կայացման գործում աջակցում են ՀՀ Պաշտպանության, կրթության, տարածքային կառավարման և արտակարգ իրավիճակների, առողջապահության, սոցիալական հարցերի նախարարությունները, ոստիկանությունը, Հայ Առաքելական Սուրբ եկեղեցին, Գեղարքունիքի մարզպետարանը և մարզի համայնքապետարանները ։
Պատանի, երիտասարդ երկրապահների ուսուցման ծրագրերում տեսությունը գործնականում ամրապնդելու տեսանկյունից կարևոր նշանակություն ունեն ամառային ճամբարային հավաքները։ Ճամբարում համատեղվում են հանգիստն ու դասընթացները։ 2015 թվականից Սերժ Սարգսյանի աջակցությամբ եռասերունդ Երկրապահն արդեն ունի ճամբարի սեփական տարածք՝ Գեղարքունիքի մարզի անտառի 11 հեկտար տարածքի վրա։ Այստեղ կատարվել են անհրաժեշտ բոլոր աշխատանքները՝ գազաֆիկացում, էլեկտրիֆիկացում, ջրամատակարարում, տնակներ են տեղադրվել, ծառերի քանակն աստիճանաբար ավելացվում է, քաղաքակիրթ ճաշարան է կառուցվել և անցկացվել է կոյուղագիծ։ Ճամբարը ղեկավարվում է ճամբարի պետ Նարեկ Գասպարյանի կողմից :
Նպատակ
«Պատանի երկրապահ» ուսումնամարզական ճամբարում պատանիները ցույց են տալիս պարապմունքներից յուրացրած իրենց գիտելիքները, ձեռք են բերում ռազմական նոր գիտելիքներ, ադապտացվում զինվորական կյանքին, ծանոթանում են իրենց հասակակից երկրապահների հետ, վայելում իրենց ամառային հանգիստը։ Ճամբարի նպատակը ՀՀ բոլոր մարզերի, Արցախի և Երևանի վարչական շրջանների պատանի երկրապահներին մի տանիքի տակ համախմբելը, ռազմական հմտություններ ուսուցանելը և ռազմահայրենասիրական ոգով դաստիարակելն է։
Պայմաններ
Գործունեության առաջին տարիներին պատանիները գիշերել են ռազմական վրաններում, իսկ հետագայում արդեն՝ տնակներում։ Ճամբարի բացման առաջին օրը՝ 2015 թվականի հունիսի մեկին, արդեն տեղադրված էին ճամբարային վրանները, բանակման համար անհրաժեշտ մահճակալները, զինվորական խոհանոցը։ Ճամբարում ապահովված են մասնակիցների անվտանգությունը, հետաքրքիր առօրյան, երեքանգամյա սնունդը, բուժսպասարկումը։ Շուրջօրյա բուժօգնության ծառայությունը սահմանված է փրկարարար ծառայության և ոստիկանության կողմից ։
Օրակարգ
Ճամբարում յուրաքանչյուր ստորաբաժանում ունի իր հրամանատարը, յուրաքանչյուր օրվա համար նախատեսված է դասացուցակ-օրակարգ, որը հիմնականում մոտեցված է զինվորական կարգացուցակին։ Օրակարգում ընդգրկված են ինչպես ուսումնական, այնպես և հանգստի ժամեր։
Ճամբարում ոլորտի մասնագետների կողմից կազմակերպվում և իրականացվում են և՛ գործնական, և՛ տեսական հրամանատարասերժանտական դասընթացներ` տասնյակ հազարավոր տղաներ ու աղջիկների համար։ Դասախոսությամբ հանդես են եկել նաև հայ առաքելական եկեղեցու ներկայացուցիչները։ Օրվա առաջին կեսը՝ վեց ժամ, հատկացվում է պատանիների կրթությանը՝ շարային, կրակային և ֆիզիկակական պատրաստության, առաջին բուժօգնության, արտակարգ իրավիճակում կողմնորոշվելու ոլորտներում, «Հայ ժողովրդի պատմություն» և «Հայոց եկեղեցու պատմություն» առարկաներից, իսկ երկրորդ կեսին ճամբարականների միջև անցկացվում են մարզական և մշակութային մրցումներ ու միջոցառումներ՝ զանազան պարապմունքներ, սպորտային մրցումներ, դաստիարակչական և իրավական աշխատանքներ։ Մշտապես կազմակերպվում են արշավներ դեպի Սևանա կղզի կամ գյուղի եկեղեցի։
Ճամբարի ժամանակացույց
2015 թվականին «Պատանի երկրապահ» կառույցի ամառային ճամբարը անցկացվել է վրանային պայմաններում։ Հունիսին 1-ից մեկնարկած ուսումնամարզական հավաքին մասնակցել են ՀՀ բոլոր մարզերի, Երևան քաղաքի և Արցախի բոլոր վարչական շրջանների 3600 պատանի, 1000 երիտասարդ և Արցախյան ազատամարտի մասնակից 240 երկրապահներ։ Վերջիններս իրենց մարտական ուղին են ներկայացրել պատանի երկրապահներին :
2016 թվականի մայիսի 30-ից «Երկրապահ» համալիրում մեկնարկած ուսումնամարզական հավաքն ընդունել է 13 հերթափոխ՝ ՀՀ բոլոր մարզերից, Երևան քաղաքից, Արցախի բոլոր վարչական շրջաններից և սփյուռքից։ Ճամբարն ընդունել է նաև սոցիալապես անապահով ընտանիքների երեխաների :
2017 թվականին եռասերունդ երկրապահի ճամբարն ընդունել է 14 հերթափոխ՝ յուրաքանչյուրում 450 պատանի երկրապահ, 50 երիտասարդ, 30 ավագ սերնդի երկրապահ, գործընկեր կառույցների մասնագետներ և այլ մասնակիցներ։ Ճամբարային գործընթացում ներգրավված են եղել մասնակիցներ Երևանի բոլոր վարչական շրջաններից, Հանրապետության բոլոր մարզերից, Արցախի բոլոր վարչական շրջաններից, սփյուռքից։ Ճամբարն ընդունել է նաև սոցիալապես անապահով ընտանիքների երեխաների ։ Մջոցառումներին իրենց կարողություններն են ցուցաբերել թաեքվոնդոյիստները, նետաձիգները, նժույգավարները, պատանի երկրապահների ժողգործիքների անսամբլը, փողային նվագախումբը :
Երկրապահ կամավորական միության երկրորդ նախագահ Մանվել Գրիգորյանի մահվան պատճառով 2020 թվականին ուսումնամարզական ճամբարը չի գործել։
«Պատանի երկրապահ» ուսումնամարզական ճամբարում 2021 թվականի ամառային ամիսների ընթացքում իրենց ուսումնամարզական հանգիստն են անցկացրել Կոտայքի, Արարատի, Լոռու, Տավուշի, Շիրակի, Գեղարքունիքի, Արմավիրի, Երևանի, Վայոց Ձորի, Սյունիքի, Արագածոտնի, Արցախի, ինչպես նաև համագործակցող կառույցներից՝ Պաշտպանության Նախարարության, Արտակարգ Իրավիճակների Նախարարության, Ոստիկանության, Աշխատանիքի և սոցիալական հարցերի նախարարության, Կրթության, Գիտության, Մշակույթի և Սփյուռքի նախարարության, Արծիվ 24 ջոկատի, Մեծն Տիգրան աշխարհազորային գնդի, Գավառի մանկատան 2000-ից ավելի պատանի երկրապահ աղջիկներ և տղաներ, հրամանատարական կազմի անդամներ։ Ուսումնամարզական ճամբարում կազմակերպվող դասընթացիների շրջանակում, ԵԿՄ վարչության նախագահ Սասուն Միքայելյանի և 2-րդ բանակային կորպուսի հրամանատար, գեներալ-մայոր Արայիկ Հարությունյանի միջև ձեռք բերված փոխհամաձայնության արդյունքում 2021 թվականին անցկացվել է գործնական պարապմունք՝ «Մարտական խաչ 1-ին աստիճանի» ասպետ, գնդապետ Արայիկ Սարգսյանի, կորպուսի հրամկազմի, բուժանձնակազմի ներկայացուցիչների, 44-օրյա պատերազմի մասնակից զինվորների ու սպաների կողմից ։ Վարչության նախագահի հրամանով ամեն մարզից 4 երիտասարդ զորանոցային պայմաններում, եռամսյա ժամկետով անցնելու է համապատասխան մարզումներ։ Սա մեծ հնարավորություն է մարզումներն առավել արդյունավետ և օգտակար դարձնելու համար։ Պարապմունքներին կմասնակցեն ՀՀ բոլոր մարզերից այն երիտասարդները, ովքեր հետագայում մարզերում կկիրառեն իրենց ստացած գիտելիքները և կընդլայնեն մասնակիցների թիվը։ Այս տարի ԵԿՄ Հատուկ վաշտի սաները ցուցադրեցին հատված նորակառույց արգելագոտիում անցկացվող պարապմունքներից։
Ամեն տարի, ճամբարի պաշտոնական բացման և փակման արարողություններին պատանի երկրապահները հանդես են գալիս քայլերթով և ցուցադրական ելույթներով, որոնք պատանիների ստացած ռազմական գիտելիքների փաստն են։
Տանյա Վեբեր
Տանյա Վեբեր (Tania Weber, իրական անունը Տանյա Սարգարդեր, Tanja Sarsgardeer, ), ֆինլանդական ծագմամբ իտալացի կինոդերասանուհի և ֆոտոմոդել։ Իտալիայում հայտնի է եղել 1950-1960-ական թվականներին, նկարահանվել է ընդհանուր առմամբ 8 ֆիլմերում։ Կինոկարիերայի ավարտից հետո աշխատել է դիզայներ։
Կենսագրություն
Տանյա Վեբերը ծնվել է 1926 թվականին Հելսինկիում։ 1950-ական թվականների սկզբերին մասնակցել է մի քանի գեղեցկության մրցույթների, որոնք անցկացվում էին Ֆինլանդիայում։ Նրա վրա ուշադրություն է դարձրել հայտնի իտալացի կինոպրոդյուսեր Կարլո Պոնտին, որը իտալական կինոմատոգրաֆիայի համար բացահայտել է Սկանդինավյան երկրներից մի քանի դերասանուհիների։ Որպես օրինակ կարող է ծառայել շվեդ դերասանուհի Մեյ Բրիթը, որը հետագայում հաջող կարիերա էր ստեղծել կինոյում ։
Իր առաջին դերը Տանյա Վեբերը խաղացել է ռեժիսոր Ֆրանչեսկո Դե Ռոբերտիսի «Carica eroica» (1952) ճանապարհորդական ֆիլմում։ Այդ պատկերում նա խաղում էր գլխավոր հերոսուհու Կալինա անունով մի ռուս կնոջ դերը ։ Դերասանուհու ամենահետաքրքիր դերը նրա կարիերայի ընթացքում եղել է ռեժիսոր Սթեֆանո Բանզինի «Մեկ օր դատարանում» ֆիլմի Ելենա Բարոնթիի դերը ։ Ֆիլմը պատմում է Իտալիայում շրջանային դատարանի մեկ օրվա մասին և բաղկացած է մի քանի էպիզոդներից, որից ամեն մեկը նվիրված է դատավորի կողմից քննվող գործին։ Տանյա Վեբերի հերոսուհին հայտնվում է պատկերի երրորդ էպիզոդում ։ Տանյա Բեբերի կարիերայի ընթացքում եղել են նաև դրամատիկական դերեր, ինչպիսին է ռեժիսոր Ռաֆայելո Մատարացոյի «Անիծված կանանց նավը» ճանապարհորդական ֆիլմի գլխավոր հերոսուհի Իզաբելլայի դերը ։
Դերասանուհին հայտնվել է տարբեր ֆիլմերի էպիզոդիկ դերերում, որոնցից են ռեժիսոր Ուիլյամ Ուայլերի և «Հռոմեական արձակուրդներ» (1953), ռեժիսոր Մարիո Մաթոլի և հայտնի իտալացի կատակերգու Տոտոյի համատեղ «Աշխարհի ամենածիծաղելի ներկայացումը» (1953), ռեժիսորներ Սթենոյի և Մարիո Մոնիչելլի «Անհավատները» (1953) կատակերգությունում։ Իր վերջին դերը կինոյում դերասանուհին խաղացել է ռեժիսոր Մարիո Կամերնիի «Ոդիսևսի ճանապարհորդությունը» (1954) ֆիլմում։ Կինոդերասանուհու կարիերայի ավարտից հետո Տանյա Վեբերը աշխատել է որպես դիզայներ։
Տանյա Վեբերը 1950-1960-ական թվականներին մեծ ճանաչում ուներ Իտալիայում, դերասանուհին բավականին հաճախակի էր հայտնվում Tempo, Le vostre novelle, Film d’oggi, Settimo Giorno ամսագրերում ։ Տանյա Վեբերը կինոկարիերայի ավարտից 60 տարի անց շարունակել է մնալ ոճի պատկերակ ժամանակակից իտալացի դերասանուհիների համար ։
Ֆիլմագրություն
Չնայած այն բանին, որ նա բավականին լավ կարողանում էր խոսել իտալերեն, իր ակցենտի պատճառով դերերը հնչյունավորում էին այլ դերասանուհիներ ։
Արտաքին հղումներ
Կատեգորիա:Օգոստոսի 18 ծնունդներ Կատեգորիա:1926 ծնունդներ Կատեգորիա:Իտալացի դերասանուհիներ Կատեգորիա:Իտալացի դիզայներներ Կատեգորիա:Իտալացի կինոդերասանուհիներ
Կիսլյակ (գյուղ, Գայսինի շրջան)
Կիսլյակ (Кисляк), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1515 թվականին։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի գյուղեր Կատեգորիա:1515 թվականին հիմնադրված բնակավայրեր
B.Y.O.B.
«B.Y.O.B.» («Bring Your Own Bombs»), ամերիկահայ System of a Down խմբի առաջին սինգլն է իրենց չորրորդ՝ Mezmerize ալբոմից։ Երգը նվիիրված է Իրաքյան պատերազմին։
Տեսահոլովակ
Տեսահոլովակը պատրաստվել է ռեժիսոր Ջեյք Նավաի կողմից։ Այստեղ ցուցադրվում են զինվորական խմբավորումներ, որոնք դիմակներով քայլում են քաղաքի միջով, և իրենց վրա երևում են «DIE», «TRUTH», «OBEY» և «GOD» խոսքերը, և իրենց մեջտեղում նվագում է System of a Down խումբը։ Կրկներգի ժամանակ խումբը ցույց են տալիս գիշերային ակումբում։
Արտաքին հղումներ
Կատեգորիա:System of a Down երգեր Կատեգորիա:2005 սինգլներ
Մեշերին
Մեշերին  (Mescherin), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 785(ըստ 2010 թվականի դեկտեմբերի 31-ի) ։ Տարածքը կազմում է 30,96 կմ²։ Փոստային ինդեքս՝ 12 0 72 393։
Սովետական մեծ հանրագիտարան
Սովետական մեծ հանրագիտարան (Большая советская энциклопедия), նաև ՄՍՀ (ռուսերեն՝ БСЭ)՝ ամենահայտնի և ամենատարողունակ սովետական հանրագիտարանը։ Հրատարակվել է 1926 թվականից մինչ 1990 թ.-ը «Սովետական հանրագիտարան» (ռուսերեն՝ «Советская энциклопедия») հրատարակչությունը և նրա նախնիները, այսօր դա «Մեծ Ռուսաստանյան հանրագիտարանն» է (ռուսերեն՝ «Большая Российская энциклопедия»)։